9 studente vas ná wag aan brand gesteek is | Netwerk24
Deur Charné Kemp 18 September 2019 19:49
Die man is met ernstige beserings na die hospitaal gebring.
Die brandskade aan die gebou van die Durban-Universiteit vir Tegnologie.
Brig. Jay Naicker, ’n polisiewoordvoerder, sê die studente het buite die Steve Biko-kampus betoog.
“Hulle het die onderhoudskamer en twee wagkamers aan die brand gesteek. Hulle het die 27-jarige wag aangeval, brandstof oor hom uitgegooi en hom aan die brand gesteek.
Die skade aan die Durban-Universiteit vir Tegnologie nadat studente Woensdagoggend gewelddadig betoog het. Foto: Verskaf
“Hy is gered deur sy kollegas wat die aanval gesien het. Hy is met ernstige besering na die hospitaal gebring. Met hul aankoms het die polisie vinnig opgetree en nege studente tussen 20 en 30 jaar in hegtenis geneem.
“Hulle gaan van poging tot moord, kwaadwillige saakbeskadiging en openbare geweld aangekla word. Die situasie is onder beheer en die Berea-polisiekantoor se lede en die eenheid vir openbare orde is op die toneel.”
Lt.genl. Khombinkosi Jula, die provinsiale kommissaris van polisie, het die voorval veroordeel en gesê die polisie sal nie huiwer om op te tree nie.
“Studente se griewe kan nie sulke wettelose optrede en aanranding regverdig nie. Die studente moet hul griewe op wettige wyses opper,” sê Jula.
Die skade aan die wagkamer by die DUT. Foto: Verskaf
Meer oor: Durban-Universiteit Vir Tegnologie (Dut) | Gebrand | Misdaad | Inhegtenisname | Veiligheidswag
Pa wil dagvaar ná baba se dood weens ‘warm broeikas’
Ouma, kleindogters verkool; brandstigting vermoed